b'\n_START_ARTICLE_\nSylvi M\xc3\xb6ller\n_START_PARAGRAPH_\nSylvi Ingeborg M\xc3\xb6ller (7. marraskuuta 1908 Tornio \xe2\x80\x93 7. syyskuuta 1996) oli arkistonhoitaja, historioitsija ja tietokirjailija.\n_START_SECTION_\nHenkil\xc3\xb6historia\n_START_PARAGRAPH_\nSylvi M\xc3\xb6llerin vanhemmat olivat nimismies Berndt Fredrik Ossian M\xc3\xb6ller ja Naima Johanna Castr\xc3\xa9n. M\xc3\xb6ller tuli ylioppilaaksi 1928 ja valmistui filosofian kandidaatiksi 1933 ja lisensiaatiksi 1955, filosofian tohtoriksi h\xc3\xa4n v\xc3\xa4itteli 1955. H\xc3\xa4n oli valtionarkiston ylim\xc3\xa4\xc3\xa4r\xc3\xa4inen amanuenssi 1934\xe2\x80\x931937, nuorempi amanuenssi 1937\xe2\x80\x931946, Helsingin kaupunginarkiston arkistonhoitaja ja amanuenssi 1946\xe2\x80\x931969 ja kaupunginarkiston hoitaja vuodesta 1969.'